СТАЦИОНАРНА КОМУНИКАЦИОННА И ИНФОРМАЦИОННА СИСТЕМА
     1606, София, бул. „Генерал Тотлебен", № 34

 О Б Я В А
за провеждане на конкурс за офицерски длъжности във военно 
формирование 52750-София от състава на Стационарната комуникационна
 и информационна система за приемане на военна служба на лица, 
завършили граждански висши училища в страната или в чужбина

1.	Със заповед № ОХ-760/16.08.2019 г. на министъра на отбраната са обявявани 2 /две/ вакантни длъжности за офицери във в.ф.52750-София за приемане на военна служба на лица, завършили граждански висши училища в страната и в чужбина.
	2. Кандидатите за вакантните длъжности трябва да отговарят на  следните изисквания:
2.1. Да имат висше образование по специалността, за която кандидатстват
2.2. Да не са по-възрастни от 40 години, към датата на сключване на договора.
2.3. Да са годни за военна служба.
2.4.  Да не са осъждани за умишлено престъпление от общ характер, независимо от реабилитацията.
2.5. Срещу тях да няма образувано наказателно производство за умишлено престъпление от общ характер.
2.6. Да нямат друго гражданство.
2.7. Да не са освобождавани от военна служба поради наложено дисциплинарно наказание "уволнение".
2.8. Да покриват нормативите за физическа годност, определени с акт на министъра на отбраната.
2.9. Да са психологично пригодни.
3. Кандидатите за обявените вакантни длъжности могат да подадат заявление за участие в конкурса чрез Военно окръжие – Русе до 11.10.2019 г. с приложени към него:
3.1. автобиография;
3.2. копия от документи за придобити образование, допълнителна квалификация и правоспособност, които се изискват за длъжността;
	3.3. копие на документ, удостоверяващ продължителността на професионалния опит, (ако притежават такъв);
3.4. свидетелство за съдимост (издава се служебно);
3.5. декларация за наличие на обстоятелствата по чл. 141, ал. 1, т. 5, 6 и 7 от ЗОВСРБ /по образец/;
3.6. декларация, че желаят да бъдат приети на военна служба с по-ниско военно звание от притежаваното от тях в запаса (ако притежават по-високо) /по образец/;
3.7. съгласие за предоставяне и обработка на лични данни (към чл. 4, ал. 1, т. 2 от Закона за защита на личните данни) /по образец/;
3.8. експертно решение, удостоверяващо годността за военна служба, издадено от Централната военномедицинска комисия (ЦВМК) към Военномедицинска академия (ВМА). При преминаване на медицински прегледи за издаване на експертното решение, кандидатите да представят лична амбулаторна карта с отразен актуален здравословен статус и медицинско удостоверение от районния психодиспансер;
	3.9. протокол от извършена оценка на психологичната пригодност от Лаборатория за психично здраве и превенция (ЛПЗП) към ВМА;
3.10. копие от военноотчетната книжка (ако имат такава);
3.11. копие от заповед за освобождаване от военна служба (при условие, че отговарят на изискванията на чл. 141, ал. 6 от ЗОВСРБ);
3.12. други документи, свързани с изискванията за заемане на длъжността. 
4.	Конкурсът ще се проведе по график от 30.10.2019 г. до 31.10.2019 г. във военно формирование 46390, с адрес: гр. София, бул. ”Цариградско шосе" № 113-А и включва:
-	изпит за определяне на физическата годност;
-	решаване на тест за установяване на професионалните знания и умения;
-	практическа част – чертеж на програма „AutoCAD” за определено време;
-	събеседване с кандидатите.
		     4.1. Изпитът по физическа подготовка на кандидатите ще се проведе чрез определяне на качествата им за сила и издръжливост по нормативи, определени в „Ръководство по физическа подготовка и организиране на спортната дейност във въоръжените сили на Република България” и включва:
- упражнение № 2 (бягане „Совалка" 10x10 метра);
- упражнение № 3 (крос 1000 метра);
- упражнение № 11 (коремни преси за 90 секунди);
- упражнение № 12 (лицеви опори за 90 секунди).
	4.2. Решаване на тест за установяване на професионалните знания и умения:
		- решаване на писмен тест, включващ въпроси за дейността на проектанта в съответната специалност, при проектиране, при изготвяне на идейни и технически проекти, познаване на Закон за устройство на територията, Закона за обществените поръчки, Наредбата за общите изисквания към информационните системи, регистрите и електронните административни услуги, Наредба № 4 за проектиране, изграждане и експлоатация на електрически уредби в сгради, Наредба № 3 за устройството на електрическите уредби и електропроводните линии, както и въпроси, касаещи познания и умения на участника за дефиниране и приоритизиране на изисквания при разработка на информационни системи. 
		- практически изпит – чертеж на програма „AutoCAD“ за определено време, който цели проверка на уменията за работа с програмeн продукт AutoCAD.

За контакт и информация за конкурса: 
- Военно окръжие – Русе – ул. ”Княжеска” № 8, тел. 082/834 817
	- интернет сайтове: - на Министерство на отбраната - www.mod.bg
   - на Централно военно окръжие - www.comd.bg